kardosdrur/scandi-wiki huggingface dataset:
Hirving Lozano

Hirving Rodrigo "Chucky" Lozano Bahena (født 30. juli 1995 i Mexico City, Mexico), er en mexicansk fodboldspiller (wing). Han spiller for den Italienske klub S.S.C. Napoli i Serie A.

Klubkarriere 
På ungdomsniveau spillede Lozano for CF Pachuca i hjemlandet, og i 2014 debuterede han som senior for klubbens Liga MX-hold. Efter tre sæsoner og ét mesterskab blev han i sommeren 2017 solgt til PSV Eindhoven i Holland.

Lozano fik sin debut for PSV i et Europa League-opgør mod kroatiske NK Osijek 3. august 2017. I sin første sæson i klubben var han med til at vinde det hollandske mesterskab efter at have scoret 17 mål i 29 ligakampe.

Landshold 
Lozano står (pr. november 2022) noteret for 62 kampe og 16 scoringer for Mexicos landshold, som han debuterede for 10. februar 2016 i en venskabskamp mod Senegal. Senere samme år scorede han sit første mål for holdet i et opgør mod Canada. Han var med i den mexicanske trup til VM 2018 i Rusland.

Referencer

Eksterne henvisninger 

Fodboldspillere fra Mexico
Fodboldspillere fra CF Pachuca
Fodboldspillere fra PSV Eindhoven
Personer fra Mexico City
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Raúl Jiménez

Raúl Alonso Jiménez Rodríguez (født 5. maj 1991 i Tepeji, Mexico), er en mexicansk fodboldspiller (angriber), der spiller for Wolverhampton Wanderers F.C. i England.

Klubkarriere 
Jiménez startede sin karriere i hjemlandet, hvor han fra 2011 til 2014 repræsenterede Mexico City-storklubben América. Efter fire sæsoner og ét mesterskab blev han i sommeren 2014 solgt til Atlético Madrid i Spanien for en pris på 10,5 millioner euro.

Opholdet i Atlético blev ikke nogen succes for Jiménez, der allerede efter et år forlod klubben igen, til fordel for Benfica i Portugal.

Landshold 
Jiménez står (pr. november 2022) noteret for 96 kampe og 29 scoringer for Mexicos landshold, som han debuterede for 30. januar 2013 i en venskabskamp mod Danmark. Senere samme år scorede han sit første mål for holdet i et opgør mod Canada. Han var med i den mexicanske trup til VM 2018 i Rusland.

Referencer

Eksterne henvisninger 

Fodboldspillere fra Mexico
Fodboldspillere fra Atlético Madrid
Fodboldspillere fra Club América
Fodboldspillere fra S.L. Benfica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Jesús Manuel Corona

Jesús Manuel Corona Ruíz (født 6. januar 1993 i Hermosillo, Mexico), er en mexicansk fodboldspiller (winger), der spiller for FC Porto i Portugal.

Klubkarriere 
På klubplan startede Corona sin karriere i Liga MX-klubben CF Monterrey, der også havde været hans klub på ungdomsniveau. Efter tre år og ét mesterskab for holdet skiftede han i sommeren 2013 til FC Twente i Holland.

Hos Twente nåede Corona over de følgende to sæsoner at spille 50 kampe i Æresdivisionen, inden han blev købt af den portugisiske storklub FC Porto. Han vandt sit første mesterskab med klubben i 2018.

Landshold 
Corona debuterede for Mexicos landshold 12. november 2014 i en venskabskamp mod Holland. Året efter scorede han sit første mål for holdet i et opgør mod Guatemala. Han var en del af den mexicanske trup til VM 2018 i Rusland.

Referencer

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2018
Fodboldspillere fra FC Porto
Fodboldspillere fra FC Twente
Fodboldspillere fra C.F. Monterrey
Javier Aquino

Javier Ignacio Aquino Carmona (født 11. februar 1990 i Ixhuatán, Mexico), er en mexicansk fodboldspiller (wing).

Aquino spiller i den mexicanske liga for Tigres UANL, som han har repræsenteret siden 2015. Han har tidligere spillet for Cruz Azul, Villarreal og Rayo Vallecano.

Hos Tigres har Aquino været med til at vinde tre mexicanske mesterskaber.

Landshold 
Aquino står (pr. juni 2018) noteret for 52 kampe for Mexicos landshold, som han debuterede for 4. juli 2011 i en Copa América-kamp mod Chile. Han repræsenterede Mexico ved både VM 2014 i Brasilien og VM 2018 i Rusland.

Referencer

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Cruz Azul
Fodboldspillere fra Villarreal CF
Fodboldspillere fra Tigres UANL
Fodboldspillere fra Rayo Vallecano
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Diego Antonio Reyes

Diego Antonio Reyes Rosales (født 19. september 1992 i Mexico City, Mexico), er en mexicansk fodboldspiller (midterforsvarer). Han spiller i Tyrkiet for Fenerbahçe SK.

Klubkarriere 
Reyes startede sin karriere i Mexico City-storklubben América, som han var tilknyttet frem til han i 2013 rejste til FC Porto i den portugisiske liga. Han var i begyndelsen af sin tid i klubben primært tilknyttet andetholdet.

Efter udlejninger til de spanske klubber Real Sociedad og RCD Espanyol var Reyes i sæsonen 2017-18 med til at vinde det portugisiske mesterskab med Porto.

Landshold 
Reyes har (pr. juni 2018) spillet 53 kampe og scoret ét mål for Mexicos landshold, som han debuterede for 4. juli 2011 i et Copa América-opgør mod Chile. Han repræsenterede sit land ved både VM 2014 i Brasilien og VM i 2018 i Rusland.

Referencer

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Club América
Fodboldspillere fra Real Sociedad
Fodboldspillere fra RCD Espanyol
Fodboldspillere fra FC Porto
Personer fra Mexico City
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Marco Fabián

Marco Jhonfai Fabián de la Mora (født 21. juli 1989 i Guadalajara, Mexico), er en mexicansk fodboldspiller (midtbane). Han spiller i Tyskland for Eintracht Frankfurt.

Klubkarriere 
I de første mange år af sin karriere repræsenterede Fabián C.D. Guadalajara i sin fødeby. Han nåede at spille mere end 150 Liga MX-kampe for klubben, og havde også et lejeophold i Mexico City-klubben Cruz Azul. I januar 2016 blev han solgt til den tyske Bundesliga-klub Eintracht Frankfurt.

Landshold 
Fabián står (pr. juni 2018) noteret for 37 kampe og ni mål for Mexicos landshold, som han debuterede for 4. juli 2011 i et Copa América-opgør mod Chile. Han deltog ved både VM 2014 i Rusland og VM 2018 i Rusland.

Referencer

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra C.D. Guadalajara
Fodboldspillere fra Eintracht Frankfurt
Fodboldspillere fra Cruz Azul
Personer fra Guadalajara
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Intensivt landbrug

Intensivt landbrug kaldes den form for landbrug, hvor man udnytter produktionsmulighederne (f.eks. jord, afgrøder, maskiner og dyr) så effektivt som muligt. Det modsatte kaldes ekstensivt landbrug, og det har været den gængse fremgangsmåde i lange perioder.

Hvis en landmand mangler jord eller andre produktionsmidler, men skal have virksomheden til at give overskud, f.eks. i form af et godt høstudbytte, så skal han/hun udnytte alle de naturgivne og tekniske muligheder til det yderste.

Det intensive landbrug er en forholdsvis moderne produktionsmåde i de vestlige lande, men den findes og har eksisteret længe i lande, hvor kunstvanding og frugtbar jord gør det muligt at høste flere gange om året. I disse lande skyldes intensiteten, at man ofrer meget arbejdskraft i alle faser af dyrkningen. Hos os ligger det intensive i planteforædling, mekanisering og brug af kemiske stoffer (kunstgødning og bekæmpelsesmidler), sådan at der opnås store udbytter målt pr. ha. Omvendt forholder det sig med energiregnskabet, for der bruges store mængder af energi til transport, jordbehandling, høst og opbevaring af afgrøderne. Det er yderligere en afgørende faktor i det intensive landbrugs succes, at kalorier, bundet i fødevarer, er dyrere end kalorier fra brændstof.

Note 

Landbrug
Héctor Herrera

Héctor Miguel Herrera López (født 19. april 1990 i Tijuana, Mexico), er en mexicansk fodboldspiller (midtbane). Han spiller for den amerikanske Major League Soccer-klub Houston Dynamo.

Klubkarriere 
På ungdomsniveau spillede Herrera for CF Pachuca i hjemlandet, og i 2011 debuterede han for klubben i den mexicanske liga. Efter to år i klubben blev han solgt til FC Porto i Portugal for en pris på 8 millioner euro. Fra 2019 til 2022 spillede han i den spanske klub Atletico Madrid.

Landshold 
Herrera står (pr. november 2022) noteret for 103 kampe og ti scoringer for Mexicos landshold, som han debuterede for 16. oktober 2012 i en VM-kvalifikationskamp mod El Salvador. Han var med i den mexicanske trup til både VM 2014 i Brasilien, VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Mexico
Fodboldspillere fra CF Pachuca
Fodboldspillere fra FC Porto
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Miguel Layún

Miguel Arturo Layún Prado (født 25. juni 1988 i Córdoba, Mexico), er en mexicansk fodboldspiller (back).

Layún spiller for Sevilla FC i Spaniens La Liga, udlejet fra FC Porto. Han har tidligere spillet for blandt andet América i hjemlandet, Atalanta i Italien og engelske Watford.

Landshold 
Layún står (pr. juni 2018) noteret for 62 kampe og seks scoringer for Mexicos landshold, som han debuterede for 11. juli 2013 i et opgør mod Canada. Året efter scorede han sit første mål for holdet i en venskabskamp mod Israel. Han repræsenterede Mexico ved både VM 2014 i Brasilien og VM 2018 i Rusland.

Referencer

Eksterne henvisninger 

Fodboldspillere fra Mexico
Fodboldspillere fra Atalanta BC
Fodboldspillere fra Watford F.C.
Fodboldspillere fra Club América
Fodboldspillere fra FC Porto
Fodboldspillere fra Sevilla FC
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Mike McNamee

Michael "Mike" McNamee (født 23. september 1992) er en canadisk ishockeyspiller. Han spiller i øjeblikket for Aalborg Pirates.

Aalborg Pirates (2018-19)

Referencer

Eksterne henvisninger 
 

Ishockeyspillere fra Canada
Ishockeyspillere fra Aalborg Pirates
Breel Embolo

Breel Donald Embolo (født 14. februar 1997 i Yaoundé, Cameroun), er en schweizisk fodboldspiller (angriber). Han spiller for Borussia Mönchengladbach i 1. Fußball-Bundesliga.

Klubkarriere 
På ungdomsniveau var Embolo tilknyttet storklubben FC Basel, og denne klub blev også hans første på seniorniveau. Han debuterede for klubben 13. marts 2014 i et Europa League-opgør med østrigske Red Bull Salzburg.

Efter to en halv sæson hos Basels førstehold blev Embolo i sommeren 2016 solgt til tyske Schalke 04 for en pris på 20 millioner euro.

Landshold 
Embolo debuterede for det schweiziske landshold 31. marts 2015 i en venskabskamp mod USA. Senere samme år scorede han sit første mål for holdet i en EM-kvalifikationskamp mod San Marino. Han var en del af den schweiziske trup til både EM 2016 i Frankrig og VM 2018 i Rusland.

Referencer

Eksterne henvisninger 

Personer fra Yaounde
Fodboldspillere fra Schweiz
Fodboldspillere fra FC Basel
Fodboldspillere fra FC Schalke 04
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Dronning Ingeborg

Dronning Ingeborg kan henvise til flere dronninger med dette navn:

 Ingeborg af Danmark (1174–1236) – dronning af Frankrig 1193–1196 og 1213–1236
 Ingeborg af Danmark (ca. 1244–1287) – dronning af Norge 1263–1280
 Ingeborg af Sverige (død 1319) – dronning af Danmark 1296–11319

Se også 
 Ingeborg
 Prinsesse Ingeborg
 Ingeborg af Danmark
Kai Thorenfelt

Kai Frederik Thorenfeldt (født 23. december 1901 i København, død 2000) var den første dansker samt europæer, der cyklede Jorden rundt. 

På to år og otte måneder cyklede han 1925-27 over 27.000 kilometer gennem Europa, Asien, Australien, Sydamerika og Nordamerika. Med sejladsen over havene var det en rejse på i alt 67.000 kilometer. Undervejs boede blandt andet hos en maharaja i Indien, krydsede Andesbjergene og blev påkørt af en bil i Canada.   

Da Thorenfeldt vendte tilbage til Danmark i oktober 1927, blev han hyldet på Rådhuspladsen i København af en tusindtallig skare. Han blev udråbt til "århundredets jordbetvinger" og udgav bogen »Jorden rundt på cykel« om sine oplevelser. 

Der var danskere, som var cyklet ud i Europa, inden Thorenfeldt, men han satte gang i en strøm af unge danskere, som drømte om at følge i hans hjulspor. De blev kendt som verdenscyklister, og talte folk som Jacob Jensen (den anden dansker, der cyklede jorden rundt) og Polycarpus Lindqvist, som ikke nåede hele vejen rundt, men døde i Kashmir.

Noter 

Eventyrere fra Danmark
Personer fra København
Karate under sommer-OL 2020

Karate under sommer-OL 2020 blev afviklet i Nippon Budokan, der ligger centralt i Heritage zonen. Der bliver kvalificeret 80 karatekæmpere til de i alt 8 individuelle discipliner for både herrer og damer.

Format 

Der deltager 10 karatekæmpere, af hvert køn, i kata konkurrencerne mens der ligeledes deltager 10 karatekæmpere, af hvert køn, i de 6 vægtklasser for kumite. I kata vil der være et dommerpanel, der bedømmer de forskellige positioner mens der i kumite dystes en mod en i reelle kampe.

Program

Medaljefordeling

Medaljetabel

Medaljetagere

Referencer

Eksterne henvisninger 
 https://tokyo2020.org/en/games/sport/olympic/karate/
 https://www.wkf.net/
Hockey under sommer-OL 2020

I hockey ved sommer-OL 2020 konkurreres der for både herrer og damer og turneringen vil blive afviklet i perioden 25. juli – 7. august i Seaside Park Hockey Stadium, der ligger i Tokyo Bay zonen.

Turneringsformat 

Turnering består af to dele, hvor der startes med gruppespil efterfulgt af en knock-out runde. Indledningsvis er holdene delt op i 2 grupper med 6 nationer i hver, hvor de skal spille mod hver nation én gang (alle mod alle). De 4 øverst placerede hold går videre til kvartfinalerne. Herefter er det almindelig cup system indtil semifinalerne, hvor taberne mødes i en bronzekamp.

Den olympiske turnering

Herrer

Damer

Medaljefordeling

Medaljetabel

Medaljevindere

Referencer

Eksterne henvisninger 
 https://tokyo2020.org/en/games/sport/olympic/hockey/
 http://www.fih.ch/

2020
Sportsgrene under sommer-OL 2020
Joachim Frank

Joachim Frank (født 12. september 1940) er en tyskfødt amerikansk biofysiker på Columbia University og nobelprismodtager. Han bliver betragtet som en af grunlæggerne af enkeltpartikel cryo-elektron mikroskopi (cryo-EM), som han modtog nobelprisen i kemi for i 2017 sammen med Jacques Dubochet og Richard Henderson. Han har også lavet vigtige bidrag til struktur og funktion af ribosomer fra bakterie og eukaryoter.

Udvalgt bibliografi

Bøger 
 .
 .
 .
 .
 .

Artikler

Referencer 

Nobelprismodtagere fra Tyskland
Nobelprismodtagere i kemi
Fallen (Sarah McLachlan-sang)

"Fallen" er en sang af den canadiske sangerinde Sarah McLachlan fra 2003. Det er den første single fra hendes album Afterglow fra samme år. Sangen blev nomineret til Grammy for Bedste Vokale Pop-Præstation af en Kvinde ved Grammy Awards i 2004, men tabte til Christina Aguileras "Beautiful". Den blev brugt i tv-serien Charmed i episoden "Used Karma", i Cold Case i episoden "The Promise" og One Tree Hill i episoden "With Arms Outstretched". Nummeret er inkluderet på kompilationsalbummet Celtic Circle III fra 2004.

Spor 
Version 1
"Fallen" (Radio mix)
"Answer" (Live)
"Hold on"
"Fallen" (Video)

Version 2 (UK CD Single)
"Fallen"
"Dirty little secret" (Live)

Version 3 (UK CD Single)
"Fallen" (Radio mix)
"Adia"
"Angel"
"Fallen" (Video)

Version 4 (UK / US 12" Disc)
"Fallen" (Gabriel & Dresden Anti Gravity Mix) - 10:31
"Fallen" (Satoshi Tomiie Interpretation) - 10:03

CD single
 "Fallen" (Radio mix)
 "Fallen" (Album Version)
 "Answer" (Live)

Hitlister

Referencer 

Sange fra Canada
Sange fra 2003
Singler fra 2003
Sarah McLachlan
Skovloven

Skovloven  fra 8. december 2015 har som formålsparagraf at  bevare og værne landets skove og hertil forøge skovarealet. og fortsætter i Stk. 2. Loven har også til formål at fremme bæredygtig drift af landets skove. Bæredygtig drift betyder inddragelse af såvel økonomiske som økologiske og sociale værdier.  Det indbærer bl.a. at  bevare og øge skovenes biologiske mangfoldighed og  sikre, at hensynet til landskab, naturhistorie, kulturhistorie, miljøbeskyttelse og friluftsliv kan tilgodeses. Det står i §1 stk 3 punkt 3 og 4, som der i henhold til §2 skal lægges særlig vægt på i offentligt ejede skove. 

Loven angiver også retningslinjer om fredskovspligten, og om beskyttelse af naturtyper og levesteder for arter m.v.  bl.a. i  de internationale naturbeskyttelsesområder (Natura 2000).

§ 25 siger at  Miljø- og fødevareministeren kan registrere andre naturmæssigt særlig værdifulde skove. som ikke er omfattet af Natura 2000. En sådan registrering   af § 25-skov blev offentliggjort 6. juni  2018

Kilder og henvisninger

 Vejledning om Skovloven mst.dk
Naturbeskyttelse i Danmark
Danmarks love
Skove
Natriumbisulfat

Natriumbisulfat, også kendt som natriumhydrogensulfat, er natriumsaltet af bisulfatanionen med molekylformlen NaHSO4. Natriumbisulfat er et syresalt dannet ved delvis neutralisering af svovlsyre med en ækvivalent af natriumbase, typisk enten i form af natriumhydroxid eller natriumchlorid. Det er et tørt granulært produkt, som kan transporteres sikkert og opbevares. Den vandfri form er hygroskopisk. Opløsninger af natriumbisulfat er sure, med en 1 M opløsning med en pH på omkring 1.

Sulfater
Natriumforbindelser
Bornholms Avis

Bornholms Avis, grundlagt i 1828 og nedlagt i 1957, var en dansk avis, som ved sit ophør udkom seks dage om ugen. Avisen var oprindelig upolitisk, men fra 1872 og frem blev den regnet for konservativ.

Historie 
Bornholms Avis var grundlagt af bogtrykker Eggert Christopher Tryde med hovedsæde i Rønne på Bornholm.

Navnevarianter 
 Bornholms kongelig allernaadigst ene privilegeret Avertissements-Tidende (1828-1835)
 Bornholms Avertissements-Tidende (1835-1841)
 Bornholms Kongelig privilegeret Avertissements-Tidende (1841-1843)
 Bornholms Avis. Kongelig ene privilegeret Avertissements-Tidende (1844-1883)
 Bornholms Avis og Amtstidende (1884-1945)
 Bornholms Avis (1946-1957)

Redaktion 

 1828–1868: Bogtrykker Eggert C. Tryde
 1835–1843: Typograf Johannes Holst Colberg
 Jan.-apr. 1853: Christian Fog
 1860–1890: Bogtrykker Frederik Vilh. Tryde
 1881–1890: Adjunkt E. C. Tryde
 1881–1922: Rigsdagsstenograf Frederik Soltau
 1890–1911: Adjunkt A. V. Øllgaard (medarb. i 1880'erne)
 1911–1932: Landmand H. Chr. Jespersen
 1932–1938: Journalist H. V. Salomonsen (red.sekr. fra 1925)
 1939–1945: Journalist Vilhelm Kjødt (red.sekr. fra 1937)
 1939–1947: Sognerådsformand Jens Holm
 1945–1956: Journalist G. Bjerg Møller (tidl. Østsjællands Avis)
 1956–1957: Journalist Karl J. Holm (tidl. Horsens Avis)

Litteratur 
Søllinge, Jette D. & Thomsen, Niels (1988-1991), De Danske Aviser, Bind 1-3, Dagspressens Fond i kommision hos Odense Universitetsforlag,

Eksterne henvisninger 
 Digitaliserede udgaver af Bornholms Avis i Mediestream
 Bornhoms Avis i opslagsværket "De Danske Aviser"
 De Kendte | Ronne Kirkegard Har et afsnit om stifteren af avisen.

Etableret i 1828
Aviser fra Danmark
Aviser på dansk
Kultur på Bornholm
Ophørt i 1957
Aftenbladet Søndag

Aftenbladet Søndag, grundlagt i 1887 og nedlagt i 1961, var en dansk avis, som indtil februar 1959 udkom syv dage om ugen, hvorefter den overgik til kun at udkomme en gang om ugen resten af avisens levetid. Oprindeligt hed avisen Aftenbladet, men fra 1959 til 1961 var navnet Aftenbladet Søndag. Avisen svingede mellem at være upolitisk til politisk at være orienteret mod Venstre / Det Radikale Venstre. Fra 1919 blev det regnet for upolitisk.

Chefredaktører 
Ansvarshavende chefredaktører på Aftenbladet.

 1903-1955: Carl Rasmussen
 1955-1959: Carl Bærentzen

Referencer

Eksterne henvisninger 
 Digitaliserede udgaver af Aftenbladet Søndag i Mediestream
 Aftenbladet Søndag i opslagsværket "De Danske Aviser"

Etableret i 1887
Aviser fra Danmark
Aviser på dansk
Citroën LN

Citroën LN, som er den første model som følge af absorptionen af Citroën-bilproducenten fra Peugeot, blev lanceret i august 1976. bilen deler sin platform med Talbot Samba og Peugeot 104, og i 1979 hedder det LNA. Produktionen stoppede i 1986 og blev erstattet af AX.

Citroën-modeller
Biler fra 1970'erne
Biler fra 1980'erne
Birds in the Trap Sing McKnight

Birds in the Trap Sing McKnight er det andet studiealbum af den amerikanske Travis Scott fra 2016. På albummet gæsteoptræder navne som André 3000, Kid Cudi, The Weeknd, NAV, 21 Savage, Kendrick Lamar og flere.

Det blev frigivet den 2. september 2016 gennem Grand Hustle Records og distribueret af Epic Records.

Album fra 2016
Codex Leicester

Codex Leicester (også kortvarigt kendt som Codex Hammer) er en samling af videnskabeligt materiale skrevet af Leonardo da Vinci. Den er nedskrevet omkring 1504-1508 og blev udgivet i 1510.
Kodekset er navngivet efter Thomas Coke, der senere blev jarl af Leicester, som købte det i 1719. Manuskriptet har rekorden for den næsthøjeste salgspris af nogen bog, da det blev solgt til Bill Gates på auktion hos Christie's den 11. november 1994 i New York for $30.802.500 (ca. $50 mio. i 2017).

Kodekset giver indblik i et renæssancemenneskes tanker som kunstner, videnskabsmand og tænker, og det indeholder også en række exceptionelle illustrationer der linker kunst og videnskab.

Ejere 
 Giovanni della Porta, Michelangelos elev (?)
 Giuseppe Ghezzi (indtil 1719)
 Thomas Coke, 1. jarl af Leicester (femte inkarnation) (1719–1759)
 Leicester estate (1759–1980)
 Armand Hammer (1980–1990)
 Boet efter Armand Hammer (1990–1994)
 Bill Gates (1994–present)

Referencer 

Kunstværker af Leonardo da Vinci
Manuskripter
Grønlands Botaniske Undersøgelse

Grønlands Botaniske Undersøgelse (GBU) var en omfattende undersøgelse af Grønlands flora, som foregik fra 1962 til 1996 og havde til formål at indsamle botanisk materiale fra hele Grønland.

GBU blev oprettet i 1962 på initiativ af Thorvald Sørensen.

Eksterne links 
 asimi.gl: Grønlands planter  - her med dansk tekst, men værket findes også på grønlandsk (se asimi.gl: Kalaallit-nunaata-naasui ).
 Finn Johannesen: Flora groenlandica online

Referencer 

Botaniske Undersøgelse
Etableret i 1962
Ophørt i 1996